Lycée

E Lycée ass, am Prinzip, eng Secondairesschoul.

Deen Typ vun ëffentlecher Schoul gouf ënner dem Consulat vum Generol Bonaparte mam Gesetz vum 11. Floréal vum Joer X agefouert, fir zukënfteg gutt Staatsbeamten an Offizéier fir de franséische Staat ze produzéieren. Donieft hu weiderhi sougenannt Collèges bestanen, déi vun enger Gemeng oder vu Privatpersoune finanzéiert a kontrolléiert goufen.

De Begrëff Lycée geet op dem griichische Philosoph Aristoteles seng "Schoul" zu Athen zeréck. Déi "Schoul" war a Wierklechkeet ee Gymnasion (Sportsanlag) am Nordoste vun Athen, deen no engem hellege Bësch, wou de Gott "Apollon Lykeios" (a Wollefsgestalt < gr. "lykos" = Wollef) veréiert gouf, Lykeion geheescht huet.

Deen Typ vu Schoul ass ënner dem Napoléon I. sengem imperiale Regime och deelweis an den eruewerte Gebidder verbreet ginn.

An de Benelux-Länner gëtt et zanter 1816/1817 sougenannt Athénées. Deen Typ vu Secondairesschoul gouf vum deemolegen hollännesche Regime, ënner dem Wëllem I., an deene Provënzhaaptstied ageriicht, déi keng Universitéit haten (z. B. Bruges, Bréissel, Mons a d'Stad Lëtzebuerg, sou wäit d'Groussherzogtum Lëtzebuerg wéi eng hollännesch Provënz behandelt gouf).

De Lycée zu Lëtzebuerg

De Lycée a Frankräich

Haut steet de Begrëff "Lycée" a Frankräich just fir den ieweschten Zyklus vum Secondaire. Den ënneschten Zyklus gëtt Collège genannt.

 Literatur 
 Yves Gaulupeau, La France à l'école; Paräis (Gallimard; collection "Découvertes"), 1992; 192 S. (ill.). ISBN 2-07-053215-1
 Claude Lelièvre, Histoire des institutions scolaires en France (1789-1989); Paräis (Nathan; coll. "Repères pédagogiques"), 1990.
 Françoise et Claude Lelièvre, Histoire de la scolarisation des filles; Paräis (Nathan; coll. "Repères pédagogiques"), 1991. 
 Bernard Lehembre, Naissance de l'école moderne - Les textes fondamentaux 1791-1804; Paräis (Nathan; coll. "Repères pédagogiques").
 Michel Schmit, Regards et propos sur l'enseignement supérieur et moyen au Luxembourg; Lëtzebuerg, Publications de la Section historique de l'Institut grand-ducal, Bd. CXVI (1999); 772 Säiten. ISBN 2-87977-013-0
 Émile Krier, Métamorphoses de l'Athénée. Du Collège des Jésuites au Nouvel Athénée; Lëtzebuerg (Sankt Paulus), 1989.

Kategorie:Schoulen